Diari Oficial de la Generalitat Valenciana


Sumari del DOGV 4645, del 05-12-2003 (2003/12649)

ORDRE de 19 de novembre de 2003, del conseller d'Economia, Hisenda i Ocupació, per la qual s'amplia el termini de presentació de justificants d'inici d'activitats de les ajudes econòmiques per a les corporacions locals en el marc del programa Salari-Jove, regulat per Ordre de 29 de setembre de 2003, de la Conselleria d'Economia, Hisenda i Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4645

Data del DOGV
:   05-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12399


Data del document
:   19-11-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * creació d'ocupació
    * atur juvenil
    * ajuda pública
    * jove
    * administració local
    * inserció professional
    * suport econòmic

ORDRE de 19 de novembre de 2003, del conseller d'Economia, Hisenda i Ocupació, per la qual s'amplia el termini de presentació de justificants d'inici d'activitats de les ajudes econòmiques per a les corporacions locals en el marc del programa Salari-Jove, regulat per Ordre de 29 de setembre de 2003, de la Conselleria d'Economia, Hisenda i Ocupació. [2003/X12908]
  
Per Ordre de 29 de setembre de 2003 (DOGV núm. 4.599 d'1 d'octubre), de la Conselleria d'Economia, Hisenda i Ocupació, es convocaren ajudes econòmiques per a les corporacions locals que promouen la contractació de joves desocupats per a l'execució d'obres i/o servicis d'interés general i social, per mitjà del programa Salari-Jove, en el qual s'establia en l'article 12 que el termini màxim per a justificar l'inici de les activitats de les obres o dels servicis seria, com a màxim, el 20 de novembre de l'any corresponent a l'aprovació de l'ajuda.
  
No obstant això, fent ús de la previsió que es contenia en l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediments Administratiu Comú (BOE de 27.11.92), aquesta Conselleria considera convenient l'ampliació d'aquest termini de justificació per a la convocatòria de l'any 2003, fins a una data posterior, tenint en compte que aquesta ordre facilita el compliment de les obligacions per part de les persones interessades sense que açò supose un perjuí a terceres persones.
  
A la vista d'allò exposat, i tenint en compte que es compleixen els requisits exigits pel precepte esmentat en el paràgraf anterior, resolc:
  
Ampliar fins el 10 de desembre el termini màxim de què disposen les persones beneficiàries de la convocatòria de subvencions referenciada per a presentar les justificacions d'inici de les activitats regulades per l'article 12 de l'Ordre de 29 de setembre de 2003.
  
La present Ordre produirà efectes des de l'endemà de l'acabament del termini de presentació de justificacions establit en l'esmentada ordre de convocatòria, sense perjuí de la notificació d'aquesta a les persones interessades d'acord amb allò que disposa l'article 49.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 19 de novembre del 2003
  
El conseller d'Economia, Hisenda i Ocupació,